Public procurement notice: Contract Award Notice
Published: 2025-07-16
Buyer: KØGE VAND A/S
Country: DK
Region: DK021
Contract type: Works
Procedure: Negotiated with prior call for competition
CPV classification: 45000000: Construction work | 45232430 | 45240000: Construction work for water projects | 45252000 | 45252120
Estimated value: 25695283.39 DKK
Award criteria: price, quality

Technical requirements: Udbuddet er gennemført efter proceduren udbud med forhandling med forudgående indkaldelse af tilbud i overensstemmelse med bekendtgørelse nr. 1078 af 29.06.2022 om fremgangsmåderne ved indgåelse af kontrakter inden for vand- og energiforsyning, transport samt posttjenester og Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (forsyningsvirksomheds-direktivet) artikel 47.
KØGE VAND A/S har besluttet at levere blødere drikkevand i Køge. Efter gennemførelse af en forundersøgelse og markedsafdækning er det besluttet, at drikkevandet skal gøres blødere ved hjælp af CARIX-metoden, som anvender CO2 til blødgøring.
KØGE VAND A/S har gennemført udbud af en bygning, som skal huse blødgøringsanlægget. Bygningen skal udføres som en selvstændig tilbygning til vandværket på Vasebækvej 40, 4600 Køge på den sydvestlige del af grunden på en del af den nuværende parkeringsplads. Bygningens areal udgør cirka 540 m² med en højde på cirka 8.0 meter, længde på cirka 38,5 meter og bredde på cirka 14,0 meter.
Bygningen er en integreret del af vandværksfunktionen og skal rumme det nye blødgøringsanlæg med dertilhørende supportfunktioner. Bygningen vil derfor være gul hygiejnezone, som det eksisterende vandværk, og da adgang til anlægget sker direkte fra det fri, vil det være nødvendigt med en hygiejnesluse. Derudover skal der etableres et kompressorrum med adgang udefra, som også kan fungere som teknisk sluse.
I forbindelse med bygge- og anlægsarbejdet skal der være et samarbejde og koordinering med blandt andet leverandøren af blødgøringsanlægget, som skal installeres samtidig med færdiggørelse af bygningen. 
Den udbudte hovedentreprisekontrakt omfatter optioner på henholdsvis ”Grøn beton” og ”Grøn stål”.
Evaluering af pris sker på baggrund af den samlede tilbudssum inkl. optioner. Der lægges vægt på lave priser.
Ved evaluering af organisation og kvalifikationer lægges der positiv vægt på, at der tilbydes en organisation, der dækker de fagområder bygge- og anlægsarbejdet angår – enten via egenproduktion eller underrådgivere/-entreprenører. Der lægges positiv vægt på, at organisation er klar og hensigtsmæssigt struktureret i forhold til udførelse af bygge- og anlægsarbejdet samt i relation til KØGE VAND A/S' organisation.
Der lægges også positiv vægt på, at de tilbudte nøglemedarbejdere kan påvise gode kompetencer samt relevant erfaring med løsning af tilsvarende bygge- og anlægsarbejder i samme rolle.
Ved evaluering af proces, samarbejde og bæredygtighed lægges der positiv vægt på, i hvilket omfang tilbudsgiveren dokumenterer systematisk og professionel styring af bygge- og anlægsarbejdet, hvor alle relevante parter er involveret, og hvor der er fokus på kontraktstyring blandt alle parter, herunder navnlig:
o	Proaktiv styring og optimering af ressourcer og tidsplaner
o	Identificering, håndtering og styring af grænseflader
o	Sikring af en god overgang til brug/drift med fokus på kvalitetssikring og ibrugtagning
Der lægges ligeledes positiv vægt på, i hvilket omfang tilbudsgiver identificerer bæredygtige tiltag samt de største risici og udfordringer i dette projekt og hvordan tilbudsgiver agter at håndtere risici og udfordringerne samt indarbejde bæredygtige tiltag. Det vurderes positivt, at tilbudsgiveren inddrager relevante kvalifikationer, interessenter, værktøjer mv. og udviser et bredt og stærkt samarbejde. Der lægges i denne forbindelse vægt på:
o	Identificering og indarbejdelse af flest mulige bæredygtige initiativer/tiltag gennem hele kontraktperioden
o	En proaktiv tilgang til at identificere og tackle risici og udfordringer
o	Inddragelse af relevante kvalifikationer og interessenter
o	Effektivt samarbejde med alle parter for at finde løsninger


Winner: C.C. Brun Entreprise A/S
Award value: 27398073.67
Number of bids: 2